CELEX: 62014TN0619
Language: et
Date: 2014-08-14 00:00:00
Title: Kohtuasi T-619/14: 14. augustil 2014 esitatud hagi – Bionorica versus komisjon

17.11.2014   
            
            
               ET
            
            
               Euroopa Liidu Teataja
            
            
               C 409/48
            
         14. augustil 2014 esitatud hagi – Bionorica versus komisjon
   (Kohtuasi T-619/14)
   2014/C 409/69
   Kohtumenetluse keel: saksa
   
      Pooled
   
   
      Hageja: Bionorica SE (Neumarkt, Saksamaa) (esindajad: advokaadid M. Weidner, T. Guttau ja N. Hußmann)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et kostja ei ole andnud Euroopa Toiduohutusametile ülesannet hinnata teaduslikult taimede kohta käivaid tervisealaseid väiteid, selleks et saaks vastu võtta ühenduse nimekirja taimede kohta käivatest lubatud väidetest vastavalt Euroopa Parlamendi ja nõukogu 20. detsembri 2006. aasta määruse (EÜ) nr 1924/2006, toidu kohta esitatavate toitumis- ja tervisealaste väidete kohta (ELT L 404, lk 9) artikli 13 lõikele 1 ja kõiki vajalikke tingimusi nende väidete kasutamiseks ja seetõttu on kostja rikkunud määruse (EÜ) nr 1924/2006 artikli 13 lõiget 3,
            
         
               —
            
            
               mõista menetluse kulud välja kostjalt.
            
         
      Väited ja peamised argumendid
   
   Hageja toob oma hagi toetuseks välja ühe väite.
   Väide: Rikutud on määruse (EÜ) nr 1924/2006 (1) artikli 13 lõiget 3
   Hageja leiab, et komisjoni tegevusetus rikub määruse (EÜ) nr 1924/2006 artikli 13 lõiget 3, milles on ette nähtud kindel rakendamistähtaeg, st 31. jaanuar 2010. Hageja väidab, et komisjon on seda tähtaega ignoreerinud. Hageja väidab veel, et komisjonil ei ole õigust peatada määramata ajaks taimede kohta käivate tervisealaste väidete teaduslikku hindamist. Kostja tegevusetus loob hageja arvates aluse õiguse killustumiseks kogu liidus ja on vastuolus määruse põhieesmärgiga, milleks on ühtlustatud eeskirjade loomine terves liidus.
   
      (1)  Euroopa Parlamendi ja nõukogu 20. detsembri 2006. aasta määrus (EÜ) nr 1924/2006 toidu kohta esitatavate toitumis- ja tervisealaste väidete kohta (ELT L 404, lk 9).